ЩIалэгъуалэр залымыгъэм и бийщ
Бэрбэч ХьэтIутIэ и цIэр зезыхьэ Къэбэрдей-Балъкъэр къэрал университетым иджыблагъэ щекIуэкIащ «ЩIалэгъуалэр экстремист гупсысэкIэм и бийщ» фIэщыгъэр зиIа зэхуэсыр. Университетым и пресс-IэнатIэм и лэжьакIуэ Iэпщэ Иннэ хъыбар къызэрыдигъэщIамкIэ, КъБР-м Терроризмэмрэ экстремизмэмрэ щапэщIэтыным хуэгъэпса республикэ программэм ипкъ иткIэ къызэрагъэпэща зэIущIэр купщIафIэу екIуэкIащ.
Сыжажэ Алим Зэхуэсым хэтащ КъБР-м экстремизмэмрэ щIалэгъуалэ политикэм- рэ япыщIа лэжьыгъэхэр щIыпIэхэм щызэгъэуIунымкIэ и министр Къуэшырокъуэ Залым, КъБР-м и Муслъымэнхэм я дин IуэхущIапIэм и унафэщIым и къуэдзэ Сыжажэ Алим, «Фи унагъуэм мамырыгъэр щытепщэу щрырет» республикэ жылагъуэ зэгухьэныгъэм и пашэ Шыбзыхъуэ Сэфудин сымэ, КъБКъУ-м и егъэджакIуэхэр, студентхэр.
— Университетымрэ ди министерствэмрэ, хабзэ хъуауэ, хъарзынэу дызэдолажьэ нобэ утыку тщIа Iуэхум теухуауэ. Терроризмэмрэ дэрэ дяку дэлъ зэпэщIэувэныгъэм щытекIуэн хуейр дэращ — щIэблэ узыншэ къызыщIэувэ жылагъуэращ, — къыхигъэщащ Къуэшырокъуэм и псалъэм. — Граждан жыджэрагъым, жэуаплыныгъэм фыкъыхузоджэ зи щIа-лэгъуэхэр. Набдзэгубдзаплъэу фы-
щыт, ныбжьэгъухэр ИнтернеткIэ къыщыхэфхкIэ. Апхуэдэу фIыуэ феджэ, IэщIагъэ фхуэхъунум и щэху псори зэрызэвгъэщIэным фыху-щIэкъу.
Министрым щIалэгъуалэр щы-гъуазэ хуищIащ экстремист гупсысэкIэхэм зэрызыщахъумэну Iэмалхэм.
Зэхуэсым кърихьэлIахэр хуабжьу яфIэхьэлэмэту еплъащ «Мамырыгъэм ухуэзышэ гъуэгу кIыхь» фильмым. КъБР-м Экстремизмэмрэ щIалэгъуалэ политикэмрэ пыщIа лэжьыгъэхэр щIыпIэхэм щызэгъэуIунымкIэ и министерствэмрэ КъБР-м Террорым пэщIэтынымкIэ и къэрал комитетымрэ я жэрдэмкIэ траха фильмым къыщыгъэлъэгъуащ щIыналъэм щекIуэкIа терро- рист Iуэхугъуэхэм я щхьэусыгъуэхэр, я лъабжьэхэр. Фильмым и гугъу щащIым къэпсэлъа Сыжажэ Алим къызэхуэсахэр иджыри зэ щыгъуазэ хуищIащ дин къабзэмрэ залымыгъэмрэ Iуэху лъэпкъ зэрызэхуамыIэм, муслъымэн диныр, адрей фIэщхъуныгъэхэми хуэдэу, экстремизмэм зэрибийм.
Студентхэм упщIэхэр я куэдти, абыхэм ящыщ дэтхэнэми жэуап зэпкърыха иратащ хьэщIэхэм.
ЖЫЛАСЭ Маритэ.
